OpenLLM-France/wikimedia huggingface dataset:
# José Viñals Íñiguez

José María Viñals Íñiguez (Madrid, 20 de juny de 1954) és un economista espanyol que ha ocupat diversos llocs de responsabilitat vinculats amb institucions financeres públiques, entre ells el de sotsgovernador del Banc d'Espanya. Des de 2009 és conseller financer i director d'Assumptes Monetaris i Mercats de Capitals del Fons Monetari Internacional (FMI).
Llicenciat en Ciències Empresarials per la Universitat de València, màster en economia en la London School of Economics i doctorat, també en economia, a Harvard, va començar a treballar al Banc d'Espanya el 1984. El 1990 va passar a la Comunitat Econòmica Europea com a assessor del comitè de governadors de bancs centrals. De tornada a Espanya tres anys més tard, es va reincorporar al Banc Central com a cap a diferents seccions i el 2000 va ser nomenat director general d'assumptes internacionals de l'entitat. A l'any següent va ser designat membre del comitè de relacions internacionals creat pel Banc Central Europeu i delegat d'Espanya en les assemblees semestrals del Fons Monetari Internacional. Ha sigut assistent de l'Oficina Econòmica dels Estats Units, així com assessor del Banc Mundial i membre de la Comissió Nacional del Mercat de Valors. El 2006, durant el primer mandat de José Luis Rodríguez Zapatero com a president del Govern espanyol, el consell de ministres el va nomenar sotsgovernador del Banc d'Espanya, substituint a Gonzalo Gil García. En plena crisi econòmica (2009) va deixar Espanya per formar part del FMI com a conseller financer i director d'Assumptes Monetaris i Mercats de Capitals, en substitució de Jaime Caruana. La seva responsabilitat com a sotsgovernador del Banc d'Espanya en esclatar la crisi, on havia manifestat la plena solvència de les institucions financeres del país, fou objecte de crítiques, especialment en haver defensat des del seu lloc en el FMI els durs ajustos econòmics posteriors del govern espanyol i les autoritats europees.
El 2001 va ser guardonat amb el Premi Rei Jaume I d'Economia per «la seva rellevant contribució a la recerca en política macroeconòmica, focalitzada en la integració de l'economia espanyola a la Unió Europea». És membre de la Fundació d'Estudis Borsaris i Financers i acadèmic d'honor de la Real Acadèmia de Cultura Valenciana.

## Referències

* 1 2 3 «Biografía de José Viñals». Diario Expansión, 25-03-2009 [Consulta: 30 setembre 2015].
* 1 2 3 «José Viñals» (en anglès). Fondo Monetario Internacional, 18-09-2014. [Consulta: 30 setembre 2015].
* 1 2 3 «José Viñals, la única voz española que resuena ahora en el FMI». Diario ABC, 12-10-2013 [Consulta: 30 setembre 2015].
* ↑ «José Viñals promueve desde el FMI otra vuelta de tuerca a la banca en España», 26-05-2015. [Consulta: 30 setembre 2015].
* ↑ «El astrofísico Rebolo y el economista Viñals, premios Rey Jaime I». El País, 28-06-2001 [Consulta: 30 setembre 2015].
# Lucapa

Lucapa és un municipi de la província de Lunda-Nord. Té una població de 146.719 habitants. Comprèn les comunes de Lucapa, Camissombo, Capaia i Xá Cassau. Limita al nord amb el municipi de Chitato, a l'est amb el municipi de Cambulo, al sud amb el municipi de Saurimo, i a l'oest amb els municipis de Lubalo i Cuílo. Fou la primera capital de la província de Lunda fins que fou dividida en dos (Lunda-Nord i Lunda-Sud) i traslladada a Dundo.

## Referències

* ↑ Lucapa al web del cens d'Angola
# Hans Lindgren

Hans Lindgren (24 de maig de 1933 - 1 de febrer de 2016) és un atleta suec, ja retirat, especialista en curses de velocitat, que va competir durant la de dècada de 1950.
En el seu palmarès destaca una medalla de bronze en els 4x400 metres del Campionat d'Europa d'atletisme de 1958, formant equip amb Nils Holmberg, Lennart Johnsson i Alf Petersson.
Va igualar el rècord nacional dels 4x400 metres en una ocasió.

## Referències

* ↑ «Berlin 2018 Statistics Handbook». european-athletics.org [Consulta: 20 juny 2020].
* ↑ Waśko, Janusz (1953-). Athletics national records evolution 1912-2012 : golden century of IAAF records. Zamość: GreenArt Jacek Kardasz, 2013, p. 208. ISBN 978-83-62033-30-0.
# Grimpa-soques pigat

El grimpa-soques pigat (Lepidocolaptes affinis) és una espècie d'ocell de la família dels furnàrids (Furnariidae). Habita la slva humida, clars i bosc obert a les muntanyes de Mèxic cap al sud fins l'oest de Panamà.

## Taxonomia

Segons la classificació de IOC World Bird List (versió 10.2, 2020) aquesta espècie conté tres subespècies:
* L. a. lignicida (Bangs et TE Penard, 1919), del nord-est de Mèxic.
* L. a. affinis (Lafresnaye, 1839), des del sud de Mèxic fins al nord de Nicaragua.
* L. a. neglectus (Ridgway, 1909), de Costa Rica i Panamà occidental.
Segons però, la classificació de Handbook of the Birds of the World and BirdLife International Digital Checklist of the Birds of the World (versió 5, 2020) l'última de les subespècies és en realitat una espècie de ple dret, de la següent manera
* Lepidocolaptes affinis (sensu stricto) - grimpa-soques pigat septentrional
* Lepidocolaptes neglectus - grimpa-soques pigat meridional

## Referències

* ↑ https://www.worldbirdnames.org/bow/ovenbirds/
* ↑ http://datazone.birdlife.org/userfiles/file/Species/Taxonomy/Handbook_of_the_Birds_of_the_World_and_BirdLife_International_Digital_Checklist_of_the_Birds_of_the_World_Version_5.pdf
* ↑ «Grimpa-soques pigat». Cercaterm. TERMCAT, Centre de Terminologia. REV. 29-12-2010, (català)
* ↑ «Grimpa-soques pigat». Cercaterm. TERMCAT, Centre de Terminologia. REV. 29-12-2010, (català)
# Jesús Manuel Corona Ruíz

Jesús Manuel Corona Ruíz (Hermosillo, Sonora, 6 de gener de 1993), conegut pel seu sobrenom Tecatito, és un futbolista mexicà que juga com a extrem al CF Monterrey.
El 2018 el seu equip era el Futebol Clube do Porto de la Lliga portuguesa de futbol. És jugador internacional absolut amb Mèxic. El 4 de juny de 2018 Tecatito Corona va ser inclòs en la llista final dels 23 futbolistes que aniran a disputar la Copa Mundial 2018 realitzada a Rússia.

## Palmarès
### CF Monterrey

* 3 Lligues de Campions de la CONCACAF: 2010-11, 2011-12, 2012-13
* 1 Lliga mexicana: 2010 (apertura)

### FC Porto

* 3 Lligues portugueses: 2017-18, 2019-20, 2021-22
* 2 Copes portugueses: 2019-20, 2021-22
* 2 Supercopes portugueses: 2018, 2020

### Sevilla FC

* 1 Lliga Europa de la UEFA: 2022-23

### Selecció mexicana

* 1 Copa d'Or de la CONCACAF: 2015
* 1 Copa CONCACAF: 2015
* 1 Campionat sub-20 de la CONCACAF: 2013
* 1 Copa Milk: 2012

## Referències

* ↑ «Jesus Corona». Sevilla FC. [Consulta: 22 gener 2022].
* ↑ «Tecatito Corona de apodo de Cerveza al fútbol Champagne» (PDF) (en castellà). Vanguardia, 17-06-2017, p. .
* ↑ «Convocatoria de la Selección Nacional de México» (PDF). Mi Selección, 04-06-2018, p. .
* ↑ «El Sevilla, campió de l'Europa League». L'Esportiu, 01-06-2023. [Consulta: 1r juny 2023].
# José Javier Etayo Miqueo

José Javier Etayo Miqueo (Pamplona, 28 de març de 1926 - Madrid, 11 de setembre de 2012) va ser un matemàtic navarrès, tresorer i secretari general de la Reial Acadèmia de Ciències Exactes, Físiques i Naturals

## Biografia

El 1950 es llicencià en matemàtiques a la Universitat de Saragossa amb premi extraordinari, i el 1959 s'hi doctorà a la Universitat Complutense de Madrid, també amb premi extraordinari. El 1961 va obtenir la càtedra de geometria diferencial de la Universitat de Saragossa, i el 1963 de la Universitat Complutense de Madrid, de la qual va ser Professor Emèrit. El mateix any fou nomenat acadèmic corresponent de la Secció d'Exactes de l'Acadèmia de Ciències de Saragossa i membre del Patronat Alfonso el Sabio del CSIC. De 1964 a 1984 fou vicedirector de l'Instituto Jorge Juan de Matemáticas del CSIC.
De 1965 a 1969 fou cap del Departament de Matemàtiques de l'Escola de Formació del Professorat de Grau Mitjà i de 1971 a 1975 vicedegà de la Facultat de Ciències de la Universitat Complutense de Madrid. Membre de la Reial Societat Matemàtica Espanyola, en fou vicepresident de 1960 a 1976 i president de 1976 a 1982. De 1970 a 1985 fou membre del Comitè Espanyol de la Unió Internacional de Matemàtiques (IMO).
El 1981 fou escollit acadèmic de la Reial Acadèmia de Ciències Exactes, Físiques i Naturals. en va prendre possessió el 1983 amb el discurs Pequeña historia de las conexiones geométricas. De 1983 a 1992 en fou tresorer i de 1992 a 2008 Secretari General. De 1986 a 1988 també fou president de la Sociedad Puig Adam de Matemáticas.

## Obres

* Enseñanza de las matemáticas en la educación secundaria amb Víctor García Hoz. Madrid : Rialp, D.L. 1995. ISBN 84-321-3068-0
* Conceptos y métodos de la matemática moderna Barcelona : Vicens-Vives, 1975. ISBN 84-316-1268-1

## Referències

* ↑ Fallecimiento del Profesor José Javier Etayo Miqueo a madrid+d
* ↑ Biografia Arxivat 2016-08-08 a Wayback Machine. al web de la RAC
* ↑ Web de la Sociedad Puig Adam

## Enllaços externs

* José Javier Etayo a documat
* Currículum complet Arxivat 2004-11-28 a Wayback Machine. al CNICE
# José Vázquez Fouz

José Vázquez Fouz (Lugo, 19 de desembre de 1944) és un polític gallec. Obtingué el títol de perit agrònom i treballà com a funcionari del Ministeri d'Agricultura. Alhora, milità en el PSdeG-PSOE, amb el que fou elegit diputat per la província de Pontevedra a les eleccions generals espanyoles de 1979 i 1982. Durant el seu mandat fou membre de la Comissió d'Agricultura del Congrés dels Diputats i de la Comissió Mixta de Transferències Govern-Xunta de Galícia. Formà part de l'equip redactor de l'Estatut d'Autonomia de Galícia i es vinculà a la maçoneria.
Posteriorment fou elegit diputat a les eleccions al Parlament Europeu de 1987 i 1989. De 1987 a 1989 fou vicepresident de la Delegació per a les relacions amb els països membres de l'ASEAN i la República de Corea i el 1992-1994 de la Comissió d'Agricultura, Pesca i Desenvolupament Rural.
Alhora va participar en les negociacions per alliberar un grup de pescadors gallecs segrestats per pirates a Dakhla el 1979; també va intervenir com a mitjancer quan el Front Polisario va segrestar el pesquer Gargomar l'octubre de 1980. Darrerament també ha intervingut com a mitjancer del govern espanyol en el segrest de l'Alakrana per pirates somalins l'octubre de 2009.

## Referències

* ↑ Fitxa del Congrés dels Diputats (castellà)
* ↑ El descubrimiento tardío de un abuelo masón emigrante a La Voz de Galicia, 26 de juny de 2006
* ↑ Fitxa del Parlament Europeu
* ↑ "La experiencia de la Guardia Civil y Aduanas en narcotráfico debe usarse en la piratería" entrevista a El Faro de Vigo, 11 de novembre de 2009
# Maironas (Provença)

Maironas (en francès Meyronnes) és un antic municipi francès, situat al departament dels Alps de l'Alta Provença i a la regió de Provença-Alps-Costa Blava, que l'1 de gener de 2016 va passar a ser un municipi delegat del municipi nou anomenat Vau d'Oronaia, juntament amb L'Archa.

## Demografia

Evolució de la població :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 554 | 554 | 541 | 515 | 605 | 651 | 608 | 574 | 558 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 526 | 499 | 547 | 476 | 417 | 388 | 499 | 355 | 347 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 347 | 349 | 324 | 264 | 197 | 212 | 177 | _ | 54 |
| 1962 | 1968 | 1975 | 1982 | 1990 | 1999 | 2006 | 2011 | 2016 |
| 32 | 31 | 46 | 31 | 48 | 44 | - | - | - |
| 2019 | - | - | - | - | - | - | - | - |

## Administració

Llista d'alcaldes :
| Període | Identitat | Partit |
| 1977- | Jean Jacques | Divers droite |

## Referències

* ↑ Topònims occitans dels Alps de l'Alta Provença
# Hepcat

Hepcat és un grup de ska format al sud de Califòrnia l'any 1989.
Les seves harmonies i els seus ritmes són molt propers a la música dels anys 60 i molt especialment a l'ska jamaicà també anomenat First Wave Ska.

## Trajectòria

Hepcat debuta amb l'àlbum, Out of Nowhere l'any 1993 al segell de música ska novayorquès Moon Records. Dos anys després generen el seu següent treball Scientific amb BYO Records. L'any 1998, després de treballar amb Epitaph Records un subsegell de Hellcat Records, enregistren el mític àlbum Right on Time. L'any 2000 veu el llançament de Push n' Shove, el primer disc enregistrat sense els membres fundadors Raul Talavera i Alex Désert.
L'any 2000 el grup se separa, però l'any 2003 es reunifica comptant de nou entre les seves fileres amb Raul Talavera.

## Discografia

* Out of Nowhere (1993), Moon Ska Records
* Scientific (1996), BYO Records
* Right on Time (1998), Hellcat Records
* Push 'n Shove (2000), Hellcat Records
* Out of Nowhere (Hellcat re-release with two bonus tracks) (2004)

## Membres actuals

* Greg Lee - veus
* Alex Désert - veus
* Deston Berry - teclats i veus
* Efren Santana - saxo tenor
* Kincaid Smith - trompeta
* Lino Trujillo - guitarra
* Greg Narvas - bateria i percussions

## Altres membres

* David Fuentes - baix
* Raul Talavera - saxo alt
* Dave Hillyard - saxo tenor
* Joey Aguilera - guitarra
* Dennis Wilson - guitarra
* Aaron Owens - guitarra
* Chris Castanon - bateria
* Scott Abels - bateria i percussions

## Referències

* ↑ MySpace.com - HEPCAT - Los Angeles - Ska / Reggae / Pop - www.myspace.com/hepcatlive

## Enllaços externs

* Hepcat on MySpace
* Lloc web oficial Arxivat 2021-03-30 a Wayback Machine.
* Hepcat tribute site
# Gudermès

Gudermès (en rus Гудерме́с) és una ciutat de Txetxènia, situada al riu Sunja, 36 km a l'est de Grozni. L'any 2002 tenia 33.756 habitants. Fins al 1941 va ser un assentament rural. A partir d'aleshores, es convertí en una cruïlla ferroviària entre Rostov del Don, Bakú, Astracan i Mozdok. La indústria local s'ha basat en l'extracció de petroli.
# Josep Català i Codina

Josep Català i Codina (València, 1780 - † Montevideo, 1844) fou un pedagog uruguaià d'origen valencià. Va introduir el sistema d'ensenyament de Joseph Lancaster a l'Uruguai.
Nascut a València, Català va emigrar primer a Buenos Aires i després a Montevideo, per ordre expressa de Thompson, un deixeble de Lancaster. Allí va conèixer Dámaso Antonio Larrañaga, home de lletres i fundador de la Biblioteca Nacional, i a Teodoro Vilardebò, metge i historiador, membre honorífic d'àmbits culturals.
Català es va convertir en un reformador social, al suprimir els càstigs físics cap als estudiants i a l'introduir un mètode d'ensenyament més afable. El 1822 va publicar un llibre de gramàtica de la llengua castellana.
El seu fill Carlos fou militar, polític i empresari, i fundà la ciutat de San Eugenio de Cuarem, avui Artigas.

## Bibliografia

* ↑ Catalá Moyano, Rodolfo. Biografía de José Catalá y Codina, Montevideo, 1931.
# Gantxukov

Gantxukov (en rus: Ганчуков) és un poble (una khútor) de l'óblast de Rostov, a Rússia, segons el cens rus del 2010 tenia 649 habitants. Pertany al districte de Proletarsk.

## Referències

* ↑ «Топографическая карта Ростовской области. Генштаб Советской Армии.». Arxivat de l'original el 2016-03-03. [Consulta: 21 febrer 2016].
* ↑ «Почвенная карта России». Arxivat de l'original el 2016-03-03. [Consulta: 21 febrer 2016].
# Jesús Manzaneque Sánchez

Jesús Manzaneque Sánchez (Campo de Criptana, 1 de gener de 1943) és un ciclista espanyol, ja retirat, que fou professional entre 1962 i 1981. Durant la seva llarga carrera professional aconseguí nombroses victòries, sent les més destacades dues etapes de la Volta a Espanya, la Volta a Portugal de 1973, així com nombroses curses per etapes espanyoles. El seu germà Fernando també fou ciclista.

## Palmarès

* 1968
** 1r a la Volta a Astúries
* 1969
** 1r a la Volta a Aragó
** 1r al Trofeo Elola
* 1970
** 1r a Leganés
** 1r al GP Biskaia
** Vencedor d'una etapa de la Volta a Aragó
* 1971
** 1r a la Volta a la Rioja
* 1972
** Vencedor d'una etapa de la Volta a Espanya
* 1973
** 1r a la Volta a Portugal
** 1r a la Volta a Aragó
** 1r a la Volta a Astúries i vencedor d'una etapa
** 1r a la Volta a la Rioja i vencedor d'una etapa
** 1r a l'Escalada a Montjuïc
** 1r a la Vuelta a los Valles Mineros
** 1r a la Volta a Cantàbria i vencedor d'una etapa
** Vencedor de 2 etapes de la Volta a Catalunya
* 1974
** 1r a la Volta a la Rioja i vencedor d'una etapa
** 1r al Trofeo Elola
** Vencedor d'una etapa del Dauphiné Libéré
** Vencedor d'una etapa de la Volta a Euskadi
** Vencedor d'una etapa de la Volta a Cantàbria
* 1975
** Vencedor d'una etapa de la Volta a Espanya
** Vencedor d'una etapa de la Volta a Llevant
** Vencedor d'una etapa de la Volta a Euskadi
** Vencedor d'una etapa de la Volta a la Rioja
* 1976
** Vencedor d'una etapa de la Volta a Andalusia
** Vencedor d'una etapa de la Volta a Cantàbria

### Resultats a la Volta a Espanya

* 1964. 41è de la classificació general
* 1965. 43è de la classificació general
* 1966. 32è de la classificació general
* 1967. 44è de la classificació general
* 1970. 4t de la classificació general
* 1972. 7è de la classificació general. Vencedor d'una etapa
* 1973. 10è de la classificació general
* 1974. 24è de la classificació general
* 1975. 10è de la classificació general. Vencedor d'una etapa
* 1976. 25è de la classificació general
* 1977. 34è de la classificació general
* 1979. 29è de la classificació general
* 1980. 49è de la classificació general

### Resultats al Tour de França

* 1971. 54è de la classificació general
* 1973. 39è de la classificació general
* 1974. 46è de la classificació general
* 1976. Abandona (10a etapa)

### Resultats al Giro d'Itàlia

* 1971. 37è de la classificació general
* 1972. 21è de la classificació general

## Referències

* 1 2 «MANZANEQUE SÁNCHEZ Jesús». [Consulta: 20 novembre 2022].
* ↑ ONLUS®, Museo del Ciclismo Associazione Culturale. «Museo del Ciclismo - Jesus MANZANEQUE SANCHEZ» (en italià). [Consulta: 20 novembre 2022].
* ↑ «Palmarès de Jésus Manzaneque Sanchez (Esp)». [Consulta: 20 novembre 2022].
* ↑ Figueiredo, Laura. «Jesús Manzaneque, un profesional del ciclismo» (en espanyol europeu). [Consulta: 20 novembre 2022].

## Enllaços externs

* Fitxa de Jesús Manzaneque a sitiodeciclismo.net
# Journal of the Atmospheric Sciences

Journal of the Atmospheric Sciences (fins al 1962 titulat Journal of Meteorology) és una revista científica publicada per l'American Meteorological Society. Cobreix la investigació bàsica relacionada amb la física, la dinàmica i la química de l'atmosfera de la Terra i altres planetes, amb èmfasi en els aspectes quantitatius i deductius. aspectes de la matèria.

## Referències

* ↑ «Journals and Monographs - American Meteorological Society» (en anglès). www.ametsoc.org. [Consulta: 11 desembre 2022].

## Enllaços externs

* Journal of the Atmospheric Sciences - Lloc web oficial
# Joy Ezeilo

Joy Ngozi Ezeilo, nascuda Emekekwue (Enugu, 1966) és una advocada i activista pels drets humans nigeriana.
Va ser degana de la facultat de Dret de la Universitat de Nigèria i relatora sobre el tràfic de persones per les Nacions Unides del 2008 al 2011. A finals de la dècada del 1990 va fundar Women Aid Collective (WACOL), que en 25 anys ha donat allotjament i assistència jurídica a 60.000 nigerianes. Per ajudar les víctimes d'abusos va crear Tamar Sexual Assault Referral Center. També ha impulsat la West African Women's Rights Coalition (WAWORC). Va guanyar el Premi Nacional de Drets Humans a Nigèria l'any 2019 i va rebre el premi nacional Oficial de l'Orde del Níger (OON) pel seu activisme i contribució al desenvolupament humà. El 2022 era la vicepresidenta del capítol nigerià de la Xarxa de Lideratge de Dones Africanes (AWLN) i també membre del Panell d'Investigació Judicial de l'Estat d'Enugu sobre Brutalitat Policial i assassinats extrajudicials. Va ser premiada com una de les 100 dones més inspiradores del 2022 per la BBC.

## Referències

* ↑ «Biography sketch of Joy Ngozi Ezeilo (OON)». United nations Human Rights-Office of the High Commissioner, 07-11-2021. [Consulta: 7 novembre 2021].
* ↑ «BIO OF PROF JOY NGOZI EZEILO (OFFICER OF THE ORDER OF NIGER)». University of Nigeria, 03-03-2021. Arxivat de l'original el 2021-05-19. [Consulta: 7 novembre 2021].
* ↑ Benach, Martí. «Joy Ezeilo: "Puede que sea imposible encontrar a todas las niñas de Chibok"» (en castellà), 14-04-2016. [Consulta: 2 gener 2023].
* 1 2 3 «BBC 100 Women 2022: Who is on the list this year?» (en anglès britànic). BBC News. [Consulta: 10 desembre 2022].
* ↑ «OHCHR | Joy Ngozi Ezeilo (Oon), former Special Rapporteur on trafficking in persons, especially women and children» (en anglès). OHCHR. [Consulta: 27 maig 2022].
# Luis Concepción Moscardó

Luis Concepción Moscardó (Bellreguard, 19 de desembre de 1939 - Alacant, 27 de novembre de 2008) fou un metge i polític valencià del PP, regidor de l'Ajuntament d'Alacant i diputat a les Corts Valencianes en la IV i V Legislatures.

## Biografia

Llicenciat en medicina i especialitzat en radiologia mèdica, en 1981 va fundar l'empresa Inscanner SL i començà a militar en el Partit Popular, del que en fou secretari d'organització territorial. A les eleccions municipals espanyoles de 1991 fou escollit regidor de l'ajuntament d'Alacant i serà portaveu del partit a l'oposició municipal. Deixà el càrrec per ocupar l'escó de diputat a les eleccions a les Corts Valencianes de 1995 i 1999. Fou president de la Comissió de Sanitat i Consum de les Corts Valencianes de 1995 a 2003. Poc abans d'acabar el seu mandat es va veure embolicat en una polèmica quan es va fer públic que entre 1996 i 1998 la Conselleria de Sanitat de la Generalitat Valenciana va facturar sis milions d'euros a la societat Inscanner S.L per realitzar exploracions radiològiques a pacients de la xarxa pública sanitària. Ell es defensà afirmant que la societat ja no era seua i que els propietaris eren els seus fills.
Fou elegit novament regidor de seguretat, trànsit i transports de l'Ajuntament d'Alacant a les eleccions municipals espanyoles de 2003. En 2007 va resultar imputat pel cas dels aparcaments, del que en va quedar exculpat aquest mateix any en decidir el Tribunal Superior de Justícia arxivar la causa. El mateix any 2007 va decidir abandonar la política i va morir el novembre de 2008 a causa d'un càncer de pulmó.

## Referències

* ↑ Fallece el ex concejal de Seguridad de Alicante Luis Concepción, Levante-EMV, 30 de novembre de 2008
* ↑ «Fitxa de les Corts Valencianes». Arxivat de l'original el 2015-09-23. [Consulta: 30 juny 2015].
* ↑ La oposición pide que se fiscalice si hubo fraude en el contrato de Inscanner, El País, 5 de novembre de 2003
* ↑ Concepción: "Antes de tomar posesión vendí las acciones, mi sentido de la ética me llevó a separarme", El País, 4 de novembre de 2003
* ↑ «Acte de l'arxiu del Cas». Arxivat de l'original el 2016-03-03. [Consulta: 30 juny 2015].
* ↑ Fallece el ex concejal de Seguridad Luis Concepción, Diario Información, 29 de novembre de 2008

## Enllaços externs

* Notícies sobre Luis Concepción a El País
# Josep Català i Rufà

Josep Català i Rufà (Tarragona, 5 de març del 1887 – 5 de desembre del 1965) va ser un cèlebre músic tarragoní, concertista de violí, professor de música i compositor d'algunes sardanes.

## Biografia

Als 7 anys va ser presentat pel seu professor en una festa, amb gran admiració del públic. Amplià la seva formació a Barcelona amb el mestre Pedrell i el gran violinista Matthieu Crickboom. A part dels seus nombrosos recitals per tot l'estat espanyol, a la seva ciutat natal es recorden les seves interpretacions a l'església parroquial de Sant Francesc per la festivitat de Santa Cecília, patrona dels músics. Va dirigir l'"Acadèmia de Música Català", de gran prestigi, i va ser un professor distingit al Conservatori Oficial de l'Institut Musical. La ciutat de Tarragona li dedicà un carrer.
Els anys de la dècada del 1930 va presidir el Club Escacs Tarragona.

## Obres

* Cassetana, per a orquestra de corda
* Esquerpa
* Flor del Camp (d'atribució incerta, podria ser de mossèn Antoni Català i Vidal)
* Fruita del camp
* Nanina
* Sant Magí
* Santa Tecla
* Selvatana, per a guitarra
* Tecleta
* Sardanes revesses: L'agredolça, La dolça agre, Endevina-la

## Referències

* ↑ Riera i Vinyes, Carles; Serracant i Clermont, Josep; Ventura i Salarich, Josep. Diccionari d'autors de sardanes. SOM, 1990, p. 40.
* ↑ «El Club d'Escacs Tarragona, un poco de historia y algunas curiosidades». ajedrez365.com. [Consulta: 7 febrer 2016].
* ↑ «Josep Català i Rufà». Llista de sardanes. Sardanista.cat.